b'\n_START_ARTICLE_\nZvest Apollonio\n_START_SECTION_\n\xc5\xbdivljenje\n_START_PARAGRAPH_\nLeta 1960 je diplomiral na ljubljanski Akademiji za likovno umetnost (ALU), \xc5\xa1tiri leta kasneje pa \xc5\xa1e na slikarski specialki pri prof. Stupici. Do smrti je \xc5\xbeivel in deloval v Bertokih pri Kopru._NEWLINE_Od leta 1973 do 1989 je bil profesor za grafiko na ALU v Ljubljani. Za svoje delo je prejel preko dvajset nagrad doma in v tujini, tudi nagrado Pre\xc5\xa1ernovega sklada in Jakopi\xc4\x8devo nagrado. Sodeloval je na ve\xc4\x8d kot tristo skupinskih razstavah in imel ve\xc4\x8d kot sto osebnih razstav. Ustvarjal je v slikarstvu, grafiki, ilustraciji in oblikovanju. Leta 2005 je Zvest Apollonio prejel Kocjan\xc4\x8di\xc4\x8devo nagrado (tudi Nagrada Alojza Kocjan\xc4\x8di\xc4\x8da), ki jo podeljujejo ob\xc4\x8dine Piran, Izola in Koper za posebne dose\xc5\xbeki pri oblikovanju kulturne podobe slovenske Istre.'